പിറന്ന മണ്ണിന്റെ സുരക്ഷിതത്വത്തിലേക്ക് ഒരു സംഘം കൂടി അഫ്ഗാനില് നിന്ന് ഇന്നെത്തിയത് 390 പേര് ന്യൂഡല്ഹി: ഒടുവില് അവര് തിരിച്ചെത്തി. ഭീതിമണക്കുന്ന അഫ്ഗാന് മണ്ണില് നിന്ന് പിുറന്ന നാടിന്റെ സുരക്ഷയിലേക്ക് അവര് പറന്നിറങ്ങി. അഫ്ഗാന് എം.പിമാര് ഉള്പെടെ 168 പേരുടെ സംഘവും ഡല്ഹിയിലെത്തി. 222 ഇന്ത്യക്കാര് ഇന്ന് രാവിലെ ഡല്ഹിയിലെത്തിയിരുന്നു. ഇതോടെ ഇന്ന് മാത്രം 390 പേരാണ് അഫ്ഗാനില് നിന്ന് ഇന്ത്യയില് തിരിച്ചെത്തിയത്. വ്യോമസേനയുടെ സി15 യുദ്ധവിമാനത്തിലാണ് കാബൂളില് നിന്ന് ഇവരെ ഇറാന് വ്യോമപാത വഴി ഗാസിയാബാദിലെ ഹിന്ദന് വ്യോമതാവളത്തില് എത്തിച്ചത്. രക്ഷാദൗത്യം തുടരുമെന്ന് കേന്ദ്ര വിദേശകാര്യ മന്ത്രാലയം വക്താവ് അറിയിച്ചു. 222 ഇന്ത്യന് പൗരന്മാടങ്ങിയ സംഘം തജികിസ്താന് നിന്നും ഖത്തറില് നിന്നും പ്രത്യേക വിമാനങ്ങളിലാണ് എത്തിയത്. യാത്രാ സംഘത്തില് രണ്ടു നേപ്പാള് പൗരന്മാരും ഉണ്ടായിരുന്നു. വരും ദിവസങ്ങളില് കൂടുതല് ഇന്ത്യക്കാരെ തിരിച്ചെത്തിക്കാനുള്ള നീക്കത്തിലാണ് വിദേശകാര്യ മന്ത്രാലയം. ദിവസം രണ്ട് വിമാനങ്ങള് ഉപയോഗിച്ച് പൗരന്മാരെ തിരികെ എത്തിക്കാനാണ് നീക്കം. തജികിസ്താന് വ്യോമതാവളം കേന്ദ്രീകരിച്ച് വ്യോമസേനയുടെ സി17 യുദ്ധവിമാനം, സി130 ജെ യാത്രാ വിമാനം, എയര് ഇന്ത്യ വിമാനം എന്നിവയാണ് ആളുകളെ തിരിച്ചെത്തിക്കാനായി ഉപയോഗിക്കുന്നത്. പാകിസ്താന്റെ വ്യോമപാതക്ക് പകരം തജികിസ്താന്, ഖത്തര്, ഇറാന് എന്നീ രാജ്യങ്ങളുടെ വ്യോമപാതയാണ് ഉപയോഗിക്കുന്നത്. വിദേശകാര്യ മന്ത്രി എസ് ജയശങ്കര് നടത്തിയ ചര്ച്ചയിലാണ് അമേരിക്കയുടെ നിയന്ത്രണത്തിലുള്ള കാബൂള് വിമാനത്താവളത്തില് നിന്ന് പറക്കാന് വ്യോമസേന വിമാനത്തിന് അനുമതി ലഭിച്ചത്. ക്ലിയറന്സ് സര്ട്ടിഫിക്കറ്റ് ലഭിക്കാന് കാലതാമസമുണ്ടാകുന്നതും ഒഴിപ്പിക്കലിനെ ബാധിക്കുന്നുണ്ട്. ആയിരത്തിലധികം ഇന്ത്യക്കാര് അഫ്ഗാനില് നിന്ന് മടങ്ങണമെന്ന് ആവശ്യപ്പെട്ട് ആവശ്യപ്പെട്ട് കേന്ദ്ര വിദേശകാര്യ മന്ത്രാലയത്തെ സമീപിച്ചതായാണ് വിവരം. അഫ്ഗാന്റെ പല ഭാഗങ്ങളില് കുടുങ്ങി കിടക്കുന്നവരെ കാബൂള് വിമാനത്താവളത്തില് എത്തിക്കുന്നതാണ് പ്രയാസകരമായ കാര്യം. ഇതും ആളുകളെ തിരിച്ചെത്തിക്കുന്നത് വൈകാന് കാരണമാകുന്നു.